Sit die eerstewêreldse bril op en jy sien postkoloniale verval. Sit die derde wêreld se bril op en jy sien dekolonisasie.
SABS staan tog vir Suid-Afrikaanse Buro van Standaarde – wat is dit wat hulle nie van standaarde verstaan nie, en wat is dit at hulle nie van die nagevolge verstaan nie???
Patrick Murphy, ŉ lid van die plaaslike gemeenskappolisiëringforum (GPF), het aan die hof gesê hy het die beeldmateriaal verkry toe hy ná die voorval by huise in die omgewing gaan navraag doen het.
Murphy het gesê die tyd op die swart en wit video is reg, maar daar was ŉ fout met die datum omdat die stelsel wat dit opgeneem het, ŉ dag vroeër gestel was.
Die video wys ŉ eerste verdagte wat omstreeks 19:06 uit die park hardloop. Hy stop skielik en begin dan loop. ŉ Paar sekondes later verskyn ŉ man met rastalokke met skoene in sy hande. Hy word deur drie ander mans gevolg, waarna ŉ man op sy eie weghardloop. Die laaste twee mans in die video maak kort daarna hul opwagting.
“Nkala het [kort na sy inhegtenisneming] erken hy het die skoene vasgehou. Hy het almal se name genoem wat in die video was. Hy het benadruk dat hy nie die vroue verkrag het nie, maar net beroof het en die mans gedwing het om in die dam in te loop,” het Murphy getuig.